CELEX: 32014R0898
Language: hu
Date: 2014-08-18 00:00:00
Title: A Bizottság 898/2014/EU végrehajtási rendelete ( 2014. augusztus 18. ) a Kínai Népköztársaságból származó porított aktív szén behozatalára vonatkozó végleges dömpingellenes vámnak az 1225/2009/EK tanácsi rendelet 11. cikkének (2) bekezdése szerinti hatályvesztési felülvizsgálatot követő megszüntetéséről

19.8.2014   
            
            
               HU
            
            
               Az Európai Unió Hivatalos Lapja
            
            
               L 244/55
            
         A BIZOTTSÁG 898/2014/EU VÉGREHAJTÁSI RENDELETE
   (2014. augusztus 18.)
   a Kínai Népköztársaságból származó porított aktív szén behozatalára vonatkozó végleges dömpingellenes vámnak az 1225/2009/EK tanácsi rendelet 11. cikkének (2) bekezdése szerinti hatályvesztési felülvizsgálatot követő megszüntetéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet) és különösen annak 9. cikkére és 11. cikkének (2) bekezdésére,
   mivel:
   A.   AZ ELJÁRÁS
   
   1.   Hatályos intézkedések
   
   
               (1)
            
            
               Dömpingellenes vizsgálatot (az eredeti vizsgálat) követően a Tanács az 1006/96/EK rendelettel (2) végleges dömpingellenes vámot vetett ki a Kínai Népköztársaságból származó, jelenleg az ex 3802 10 00 KN-kód alá sorolt porított aktív szén behozatalára (a továbbiakban: a végleges dömpingellenes intézkedések). Az intézkedések formája egy 323 EUR/tonna (nettó súly) rögzített vám volt.
            
         
               (2)
            
            
               Két hatályvesztési felülvi zsgálatot követően a Tanács az 1011/2002/EK rendelet (3) (az első hatályvesztési felülvizsgálat) és a 649/2008/EK rendelet (4) (a második hatályvesztési felülvizsgálat) útján fenntartotta a hatályos intézkedéseket.
            
         2.   Hatályvesztési felülvizsgálat iránti kérelem
   
   
               (3)
            
            
               A hatályos végleges dömpingellenes intézkedések közelgő hatályvesztéséről szóló értesítés (5) közzétételét követően a Bizottsághoz 2013. április 9-án kérelem érkezett az intézkedéseknek az alaprendelet 11. cikk (2) bekezdése szerinti felülvizsgálatára. A kérelmet a Cabot Norit Nederland B.V. és a Cabot Norit (UK) Ltd. nyújtotta be (a továbbiakban: kérelmezők) olyan gyártók nevében, amelyek termelése a porított aktív szén teljes uniós gyártásának jelentős részét, ez esetben több mint 25 %-át teszi ki.
            
         
               (4)
            
            
               A kérelem alapjául az szolgált, hogy az intézkedések hatályvesztése valószínűleg a dömping és az európai uniós gazdasági ágazatot érő kár folytatódását vagy megismétlődését eredményezné.
            
         3.   A hatályvesztési felülvizsgálat megindítása
   
   
               (5)
            
            
               Miután a Bizottság a tanácsadó bizottsággal folytatott konzultációt követően megállapította, hogy elegendő bizonyíték áll rendelkezésre a hatályvesztési felülvizsgálat megindításához, 2013. július 6-án az Európai Unió Hivatalos Lapjában közzétett értesítéssel (6) (a továbbiakban: az eljárás megindításáról szóló értesítés) bejelentette az alaprendelet 11. cikkének (2) bekezdése szerinti hatályvesztési felülvizsgálat megindítását.
            
         B.   A HATÁLYVESZTÉSI FELÜLVIZSGÁLAT IRÁNTI KÉRELEM VISSZAVONÁSA ÉS AZ ELJÁRÁS MEGSZÜNTETÉSE
   
   
               (6)
            
            
               A Bizottsághoz címzett, 2014. május 7-én kelt levelükben a kérelmezők hivatalosan visszavonták a hatályvesztési felülvizsgálat iránti kérelmüket.
            
         
               (7)
            
            
               Az alaprendelet 9. cikke (1) bekezdésének megfelelően a felülvizsgálati kérelem visszavonása esetén az eljárás megszüntethető, kivéve, ha a megszüntetés ellentétes az Unió érdekeivel.
            
         
               (8)
            
            
               A vizsgálat nem tárt fel olyan körülményt, amely arra utalna, hogy az eljárás megszüntetése sértené az Unió érdekeit. Ezért a Bizottság úgy véli, hogy a jelenlegi eljárást meg kell szüntetni, és a hatályos dömpingellenes vámot hatályon kívül kell helyezni.
            
         
               (9)
            
            
               Az érdekelt feleket a Bizottság ennek megfelelően tájékoztatta, és lehetőséget biztosított észrevételeik benyújtására. A Bizottsághoz azonban nem érkeztek észrevételek.
            
         
               (10)
            
            
               A Bizottság ezért megállapítja, hogy a Kínai Népköztársaságból származó porított aktív szén Unióba történő behozatalára vonatkozó dömpingellenes eljárást meg kell szüntetni, és a dömpingellenes vámot hatályon kívül kell helyezni.
            
         
               (11)
            
            
               Az intézkedések e rendelet szerinti hatályon kívül helyezése összhangban van az alaprendelet 15. cikkének (1) bekezdése szerint létrehozott bizottság véleményével,
            
         ELFOGADTA EZT A RENDELETET:
   1. cikk
   A Kínai Népköztársaságból származó, jelenleg az ex 3802 10 00 KN-kód (3802100020 TARIC-kód) alá sorolt porított aktív szén behozatalára kivetett dömpingellenes vámot és a vonatkozó eljárást meg kell szüntetni.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. augusztus 18-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 343., 2009.12.22., 51. o.
   
   
      (2)  HL L 134., 1996.6.5., 20. o.
   
   
      (3)  HL L 155., 2002.6.14., 1. o., módosítva az 931/2003/EK rendelettel (HL L 133., 2003.5.29., 36. o.).
   
      (4)  HL L 181., 2008.7.10., 1. o.
   
   
      (5)  HL C 349., 2012.11.15., 19. o.
   
   
      (6)  HL C 195., 2013.7.6., 4. o.